
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A  NR. 191
                                                          din 27 septembrie 2018
              privind retragerea Municipiului Sighişoara din calitatea de membru fondator al Asociaţiei 
    „Tîrgu Mureş 2021”

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 25.782/10.09.2018, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere prevederile Hotărârii Consiliului Local Sighișoara nr. 132/30.07.2015 privind aprobarea participării Municipiului Sighișoara în calitate de membru fondator la constituirea Asociației ,,Tîrgu Mureş 2021”;

Văzând prevederile Hotărârii Consiliului Local Sighișoara nr. 69/27.04.2017 privind desemnarea reprezentantului Municipiului Sighișoara în Adunarea Generală a Asociației ,,Tîrgu Mureș 2021”;

Ținând cont de prevederile Ordonanţei Guvernului nr. 26/2000 cu privire la asociaţii şi fundaţii, cu modificările şi completările ulterioare;

Având în vedere adresa Asociației ,,Târgu Mureș 2021”, înregistrată la Municipiul Sighișoara cu nr. 20.350/16.07.2018;

Luând în considerare prevederile art. 17 (1) lit. a) din Statutul Asociației ,,Tîrgu Mureş 2021”, prin care membrii Asociației își pierd calitatea de membru la cerere, prin exprimarea dorinței de a se retrage din Asociație;

Ținând cont de Raportul de specialitate al Direcției Relaţii Publice și Comunicare, înregistrat cu nr. 25.783/10.09.2018, prin care se justifică oportunitatea retragerii Municipiului Sighişoara din calitatea de membru fondator al Asociaţiei „Tîrgu Mureş 2021”, îndeplinindu-se prevederile legale în acest sens, 
Având în vedere avizele favorabile ale tuturor comisiilor pe domenii de specialitate;
În temeiul art. 36 (2) lit. „e” şi (7) lit. „c”, art. 37, art. 45 (2) şi a art. 115 (1) lit. „b” din Legea nr. 215/2001, Legea administraţiei publice locale, republicată, cu modificările şi completările ulterioare,
      H O T Ă R Ă Ş T E:
Art. 1. Se aprobă retragerea Municipiului Sighişoara din calitatea de membru fondator al Asociaţiei „Tîrgu Mureş 2021”.
Art. 2. Se împuternicește Primarul Municipiului Sighișoara, domnul Ovidiu - Dumitru Mălăncrăvean, să voteze retragerea Municipiului Sighişoara din calitatea de membru fondator al Asociaţiei „Tîrgu Mureş 2021”, în Adunarea Generală a Asociaţiei „Tîrgu Mureş 2021”.
Art. 3. Prezenta hotărâre se va comunica Asociaţiei „Tîrgu Mureş 2021”, cu sediul în Tîrgu Mureș, Piața Victoriei  nr. 1.
Art. 4. Se încredinţează cu ducerea la îndeplinire a prevederilor prezentei hotărâri Primarul Municipiului Sighişoara, Direcția Relaţii Publice și Comunicare și Biroul Juridic din cadrul Municipiului Sighișoara și Asociaţia „Tîrgu Mureş 2021”.
Art. 5. Prin grija Secretarului Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de Internet la adresa www.sighisoara.org.ro.
PREŞEDINTE DE ŞEDINŢĂ,

  

      Ștefănescu Constantin        

                                Contrasemnează/Avizat pentru legalitate

                   SECRETAR,



                     Bizo Anca
(Prezenta s-a adoptat cu 15 voturi ”pentru” și 3 ”abțineri”)

  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar; 

  2 ex. Direcţia Relaţii Publice şi Comunicare;
  1 ex. Biroul Buget, Contabilitate, Salarizare – Direcţia Economică;

  1 ex. Biroul Juridic;

  1 ex. Consiliul Judeţean Mureş;

  1 ex. Municipiul Tîrgu Mureş;

  1 ex. Oraşul Sovata.
  1 ex. Asociaţia „Tîrgu Mureş 2021”.
14 ex. 

B.A.

